THAI ยันยังไม่คิดร่วมทุนสายการบินอื่นหลังมีข่าวสนใจถือหุ้น AAV
THAI ยันยังไม่คิดร่วมทุนสายการบินอื่นหลังมีข่าวสนใจถือหุ้น AAV
24 ก.พ. 2559

บริษัท การบินไทย จำกัด (มหาชน) หรือ THAI ระบุว่า ตามที่มีข่าวหน้าหนังสือพิมพ์หลายฉบับเกี่ยวกับการให้บริษัท เข้าถือหุ้นสายการบินไทย แอร์เอเชีย ของบริษัท บริษัท เอเชีย เอวิเอชั่น จำกัด (มหาชน) หรือ AAV อย่างน้อย 20% เป็นมูลค่าประมาณ 5 พันล้านบาทนั้น
อย่างไรก็ตาม บริษัทได้มีการหารือกับสายการบินในประเทศไทยทุกสายในเชิงกลยุทธ์ของอุตสาหกรรมการบินของประเทศ เพื่อร่วมกันสนับสนุนยุทธศาสตร์การคมนาคม และการท่องเที่ยวของประเทศไทย ทั้งนี้ บริษัทยังไม่ได้มีการพิจารณาเรื่องการร่วมลงทุนกับสายการบินอื่นๆแต่อย่างใด
ขณะที่ก่อนหน้านี้ นายธรรศพลฐ์ แบเลเว็ลด์ ประธานเจ้าหน้าที่บริหาร บริษัท เอเชีย เอวิเอชั่น จำกัด (มหาชน) หรือ AAV และประธานเจ้าหน้าที่บริหาร สายการบินไทยแอร์เอเชียซึ่งเป็นสายการบินต้นทุนต่ำ(Low Cost Airline) เปิดเผยกรณีนายสมคิด จาตุศรีพิทักษ์ รองนายกรัฐมนตรี เสนอให้บริษัท การบินไทย จำกัด (มหาชน) หรือ THAI เข้าซื้อหุ้น AAV สัดส่วน 20% นั้น
ตนเองไม่ขัดข้องที่จะให้ THAI เข้ามาถือหุ้น AAV ตามนโยบายที่รองนายกรัฐมนตรีได้ให้ไว้เพื่อให้เกิดความร่วมมือกันขยายเส้นทางการบินให้ครอบคลุมในอาเซียนภายใตโครงการอาเซียน คอนเนค พลัส ที  อย่างไรก็ตาม ต้องขอดูรายละเอียด คาดว่าในสัปดาห์นี้จะหารือกับนายจรัมพร โชติกเสถียร กรรมการผู้อำนวยการใหญ่ THAI
 
 